Document ID: /roh_data/filtered/fineweb-2-filterrobots_roh.jsonl.gz/26886

Il campiunadi mundial da las dunnas en il Canada è vegnì ditg giu pervi dal coronavirus. Quai ha communitgà la Federaziun internaziunala dal hockey sin glatsch IIHF via Twitter. Il campiunadi cun participaziun svizra avess gì lieu dals 31 da mars enfin ils 10 d'avrigl a Halifax e Truro. Il Canada dastga persuenter manar tras il campiunadi mundial 2021.
Campiunadi mundial dals umens en privel
Periclità è uss er il campiunadi mundial dals umens en Svizra. Fin mez avrigl vul la federaziun decider sche l’occurrenza ha lieu dals 8 enfin ils 24 da matg u betg. Ils lieus d'occurrenza èn Turitg e Losanna.
RTR novitads 21:00